Anexa 2 la HCL nr. ....................................

DESCRIEREA INVESTIŢIEI

I. DATE GENERALE
Denumire proiect: Construire pasarelă pietonală, zona Universitatea de Vest – “Tunelul Luminii”
Amplasament: Municipiul Timișoara, B-dul Vasile Pârvan – Splaiul Spiru Haret (CF nr. 404944, CF nr. 416892) 
Titularul investiţiei: Municipiul Timişoara B-dul C. D. Loga, nr. 1 
Beneficiar: Municipiul Timişoara, B-dul C. D. Loga, nr. 1 

II. DATE TEHNICE
Scenariul tehnico-economic recomandat de proiectant propune realizarea unui pod pietonal peste Canalul Bega în zona Universității de Vest, care să asigure circulația pietonilor și a bicicliștilor între B-dul Vasile Pârvan și Splaiul Spiru Haret (spre Parcul Justiției). Podul propus are o lungime totală de 57,0 m, cu o deschidere a grinzilor de 44,0 m. Infrastructura podului este proiectată din două culei  masive din beton armat amplasate pe fiecare mal al canalului, în afara taluzului malurilor.  Podul va avea suprastructura metalică cu calea de rulare jos.  Lățimea podului va fi de 6,90 m pe toată lungimea lui. În secțiune, în zona mediană este poziționată pista pentru bicicliști cu lățimea de 2,50 m, ce permite circulația bicicliștilor în ambele sensuri. Pe zonele marginale sunt proiectate trasee pietonale cu lățimea de 2,0 m pe fiecare parte. 
La traversarea podului se va crea efectul unui tunel ”zvelt” realizat doar din arce de cerc, iluminat complet natural unde arcele de cerc vor crea jocuri de umbre pe calea de rulare în  cursul zilei datorită luminii naturale, iar noaptea se va realiza o iluminare artificială a podului prin dispunerea unui sistem de iluminat pe arcele metalice și iluminarea căii de rulare.

III. PRINCIPALII INDICATORI TEHNICO-ECONOMICI
· Număr  poduri:										   1;
· Număr deschideri la pod:                                                                                    	   1;
· Lungime totală pod:	                                                            	             	57,00m;     
· Înălțime liberă sub pod  (calculată la Q1):                                                                      4,30 m;   
· Trotuare  - lungime:								          273,00 m;
·                 - suprafață:								       1.765,00 m²;
· Piste pentru bicicliști - lungime:						          273,00 m;
                                         - suprafață:						          550,00 m²;
   Durată estimată de realizare a investiției:					               12 luni

Valoarea totală a investiției:               4.811.339,17 lei (inclusiv TVA),
                     din care C + M:               4.145.920,08 lei (inclusiv TVA).

IV. DESCRIEREA INVESTIŢIEI
Prin realizarea acestui obiectiv de investiție se va asigura o nouă traversare a Canalului Bega, destinată doar bicicliştilor și pietonilor. Traversarea se va realiza prin intermediul unei pasarele pentru care se va asigura un gabarit de liberă trecere peste canalul navigabil Bega, ținându-se cont de traficul naval care se desfășoare pe canal și în conformitate cu legislaţia în vigoare. 
Accesul pietonal spre obiectivul propus se va face atât dinspre Splaiul Spiru Haret cât şi dinspre Bulevardul Vasile Pârvan. Se vor amenaja două rampe de racordare, cu aceeaşi sistematizare ca şi pe pasarela. 
Pe partea dreaptă, spre Splaiul Spiru Haret, se vor amenaja trotuare şi piste de biciclete pentru accesul pietonal și ciclist. Trotuarele propuse se vor racorda atât la cele existente de pe Splaiul Spiru Haret, cât şi la cele existente de pe malul Canalului Bega. 
Pe partea stângă se vor amenaja trotuare şi piste pentru biciclete ce se vor racorda la cele existente de pe Bulevardul Vasile Pârvan şi la cele existente pe malul canalului Bega.

